Parhaitenkin palvellut kypärä tulee ajan myötä tiensä päähän. Etenkin lapsilla on syytä pitää silmällä, että kypärän jäädessä pieneksi, hankitaan tilalle uusi sopivampi. Nykyiset säädettävä kypärät mahdollistavat myös kasvuiässä olevien lapsien kypäröille hieman pidemmän elinkaaren. Ensimmäistä kypärää hankkiessa ei kuitenkaan saa olla ns. ”kasvunvaraa”, vaan kypärän on aina istuttava päässä napakasti.Myös kolauksen saanut kypärä on uusittava. Kovan kolauksen voi aiheuttaa selästä suistumisen ohella vaikka pelkkä kypärän tippuminen korkealta kovalle alustalle. Osa kypärän suojauskyvystä perustuu kuoren pintajännitykseen, joka voi vahingoittua vaikka näkyvää vauriota ei olisikaan. Tästä syystä myöskään käytetyn kypärän ostoa ei voi suositella.Ratsastuskypärä on usein toivottu ja erittäin käytännöllinenkin lahja, mutta turvallisinta on hankkia lahjakortti, jotta käyttäjä pääsee itse valitsemaan juuri sopivimman mallin.